Musta laiva
Olenko tullut kuoleman rannalle?
 Meri, maa ja taivas ovat sysimustat.
 Ei ääntä, ei tuoksua.

 Sinun kauheat sanasi
 ovat uponneet sydämeeni kuin tikarit.
 Tajuttomana, vaiti tuijotan pimeään taivaanrantaan.
 Sinne leviää nousevan kuun punainen lampi
 kuin valuneena minun lävistetystä sydämestäni,
 josta vie meren yli verinen viiru.
 Sen poikki liukuu musta laiva,
 äänetön ja kauhea,
 ilman ainoatakaan valoa.